PTT ยัน! ไร้แววหนังสือ “ลาออก” ประธานบอร์ด
PTT แจงไร้วี่แววหนังสือลาออกของศาสตราจารย์พิเศษ ดร.ทศพร ศิริสัมพันธ์ ในตำแหน่งประธานกรรมการและกรรมการอิสระ หากมีความคืบหน้าจะแจ้งผ่านตลาดหลักทรัพย์ต่อไป
PTT แจงไร้วี่แววหนังสือลาออกของศาสตราจารย์พิเศษ ดร.ทศพร ศิริสัมพันธ์ ในตำแหน่งประธานกรรมการและกรรมการอิสระ หากมีความคืบหน้าจะแจ้งผ่านตลาดหลักทรัพย์ต่อไป
19 ต.ค. 2565

นายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT ชี้แจงผ่านตลาดหลักทรัพย์แห่งประเทศไทย (ตลท.) ตามที่ปรากฏข่าวในสื่อบางแห่งเกี่ยวกับการลาออกของ ศาสตราจารย์พิเศษ ดร.ทศพร ศิริ สัมพันธ์ ประธานกรรมการและกรรมการอิสระ PTT
โดยขอเรียนชี้แจงว่า ณ วันที่บริษัทได้ทําหนังสือชี้แจงฉบับนี้ บริษัทยังไม่ได้รับหนังสือลาออกจากตําแหน่งประธานกรรมการและกรรมการอิสระ ของ ศาสตราจารย์พิเศษ ดร.ทศพร ศิริสัมพันธ์ ตามที่ปรากฏในข่าวแต่อย่างใด
ทั้งนี้หาก PTT ได้รับหนังสือดังกล่าว หรือมีข้อมูลความคืบหน้าที่เป็นสาระสําคัญในประเด็นนี้ เพิ่มเติม PTT จะได้แจ้งต่อตลาดหลักทรัพย์แห่งประเทศไทยต่อไป
โดยก่อนหน้านั้นได้มีข่าวออกมาเกี่ยวกับ ศาสตราจารย์พิเศษ ดร.ทศพร ศิริสัมพันธ์ ได้ทำหนังสือลาออกจากตำแหน่งกรรมการอิสระและประธานกรรมการ PTT เมื่อวันที่ 12 ตุลาคม 2565 ว่าด้วยเหตุผลส่วนตัว โดยให้การลาออกมีผลตั้งแต่วันที่ 15 ตุลาคม 2565 เป็นต้นไป
ทั้งนี้ มีการรายงานว่า ดร.ทศพร จะยื่นหนังสือลาออกฉบับดังกล่าวต่อ นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงานแต่จนถึง ณ ขณะนี้ PTT ยังไม่มีการแจ้งต่อตลาดหลักทรัพย์แห่งประเทศ (ตลท.) ถึงการลาออกของดร.ทศพร แต่อย่างใด